SA onderwyser sterf in Viëtnam | Maroela Media
Covid-19-samevatting: Honderde ontsnap uit isolasiesentrums in Malawi, Zimbabwe
Vlak 3: Beperkings is 'onduidelik, irrasioneel'
Covid-19: Minstens 755 gevalle by korrektiewe dienste
Uasa wil Denel hof toe sleep oor salarisse
Afsondering: Só gaan vlak 3 werk
ToekomsVenster: Pinkster en 'n liefdesvlam wat hoog brand
E-konsertgids: Schalk, Lucinda, Jannie du Toit dié naweek op die kleinskerm
SA onderwyser sterf in Viëtnam
Benjamin Jooste (links) en Jason Luker was boesemvriende van Potchefstroom wat saam Engels gegee het in Viëtnam. Saterdag het hulle amper saam in 'n motorfietsongeluk in die vreemde gesterf, maar Jason het die ongeluk oorleef en veg om sy lewe in 'n hospitaal in Hanoi. Foto: Facebook
'n Suid-Afrikaanse onderwyser wat in 'n motorfietsongeluk in Viëtnam gesterf het, se pa en broer tref op die oomblik reëlings om sy oorskot te gaan haal sodat hulle hom in sy geboorteland kan kom begrawe.
Benjamin Jooste (26) en sy boesemvriend, Jason Luker (26), was Saterdagoggend omstreeks 07:30 op 'n snelweg van Hanoi na Hai Pong City onderweg toe hul motorfiets 'n motor getref het wat in dieselfde rigting onderweg was, berig die Viëtnamese aanlyn koerant VnExpress.
Luidens berigte in die Viëtnamese media het albei die onderwysers van 'n Engelse taalsentrum in Hanoi in die pad beland, waarna 'n houervragmotor oor een van hulle, vermoedelik Jooste, gery het.
Luker word in 'n plaaslike hospitaal behandel. Sy beserings is te ernstig om hom huis toe te vlieg.
Elsa Siege, Luker se ma, was Maandag te emosioneel om met Maroela Media te praat. Sy het wel gesê Jooste en Luker "was soos bloedbroers. Benjamin was soos 'n kind in my huis."
Jooste se kleinboet, Simeon (20), en sy pa, Wouter, was Maandag nog besig om dokumente te reël om Viëtnam toe te vlieg en Jooste se oorskot huis toe te bring. Hy word ook deur sy ma, Erna, oorleef.
Presies twee jaar gelede is nog 'n oudleerder van Potchefstroom-gimnasium en gewese PUK-student, Colin Wheeler (23), wat ook Engels in Viëtnam gegee het, se oorskot na Suid-Afrika teruggebring nadat hy aan orgaanversaking dood is.
Sy ouers, André en Erika Wheeler, kon betyds Hanoi toe vlieg om by hom te wees toe hy ná agt dae in die hospitaal gesterf het. Dit het $8 500 (tans sowat R122 000) gekos om sy liggaam terug te bring, het die Potchefstroom Herald destyds berig. Dié geld is deur skarefinansiering op Facebook ingesamel.
Momberg se appèlsaak moet wag tot 2019
Baba sterf toe hy in boorgat val
My hart gaan uit na die ouers. How seer is dit om te hoor jou kind is dood in 'n ander land. My diepe meegevoel aan hierdie familie. Rus dag jongman.
Eerstens simpatie aan Benjamin se ouers en familie. Mag jul Geloof jul dra in hierdie tyd.
Maar ek kan nie anders as om te vra hoekom kos dit R120 000 om 'n liggaam te bring na SA toe? Ek weier om in detail my argument te probeer regverdig, want natuurlik is dit sensitief. So ek vra bloot die vraag en hoop iemand kan klarigheid bring.
Ai mense, hoe hartseer is dit nie… My innige meegevoel en simpatie aan die naasbestaandes. My woorde mag dalk niks help maar ek sal bid dat onseVader jul vertroosting sal bring.
My hart bloei vir jou gesin Benjamin Jooste. Hoe wens mens dat mens dinge kon verander, die klok terug draai. Gebede is al wat mens egter kan offer. Rus in vrede Benjamin. En ons bid dat jy ten volle sal genees, Jason.
Woutie, Erna en Simeon, ons harte is stukkend saam met julle.
Mag julle genade ervaar in die verwerking van jule verlies en vertroosting vind in God's Vaderarms en in die kosbare herinneringe van Benjamin. Jul geliefde seun laat 'n groot leemte en sal altyd gemis word.
Jason, baie seen en genade word ook jou en jou gesin toegebid. Mag jy spoedig en volkome van jou beserings herstel en ook vertroosting ontvang in die verwerking van jou verlies.